
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 403 

27 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρυθμίσεις οφειλών και πιστωτικές διευκολύνσεις γε¬ 
ωργικών εκμεταλλεύσεων φυτικής παραγωγής. 1 

Έγκριση προγράμματος Μεταπτυχιακών Σπουδών 
του Τμήματος Διδακτικής της Τεχνολογίας και Ψη¬ 


φιακών Συστημάτων του Πανεπιστημίου Πειραιώς 
με τίτλο «ΔΙΔΑΚΤΙΚΗ ΤΗΣ ΤΕΧΝΟΛΟΓΙΑΣ ΚΑΙ ΨΗ¬ 
ΦΙΑΚΑ ΣΥΣΤΗΜΑΤΑ». 2 

Έγκριση Προγράμματος Μεταπτυχιακών Σπουδών 
του Γενικού Τμήματος του Πανεπιστημίου Πατρών 
με τίτλο: Μεταπτυχιακό Πρόγραμμα Σπουδών στις 
Εφαρμοσμένες Μαθηματικές και Φυσικές Επιστή¬ 
μες. 3 

Ολοκληρωμένο Σύστημα Διαχείρισης και Ελέγχου 
(ΟΣΔΕ) - Κατανομή πιστώσεων έτους 2004". 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην οικ. 13672/22.9.2003 ΚΥΑ 
των Υφυπουργών Οικονομίας και Οικονομικών και 


Υγείας και Πρόνοιας. 5 

Διόρθωση σφάλματος στην οικ. 6250/13.5.2003 ΚΥΑ 
του Υπουργού Οικονομίας και Οικονομικών και του 

Υφυπουργού Υγείας και Πρόνοιας. 6 

Διόρθωση σφάλματος στην οικ. 6250/13.5.2003 ΚΥΑ 
του Υπουργού Οικονομίας και Οικονομικών και του 

Υφυπουργού Υγείας και Πρόνοιας. 7 

Διόρθωση σφάλματος στην οικ. 6250/13.5.2003 ΚΥΑ 
του Υπουργού Οικονομίας και Οικονομικών και του 
Υφυπουργού Υγείας και Πρόνοιας. 8 


ΑΠΟΦΑΣΕΙ Σ 

Αριθ. 10664/Β.360 (1) 

Ρυθμίσεις οφειλών και πιστωτικές διευκολύνσεις γεωργι¬ 
κών εκμεταλλεύσεων φυτικής παραγωγής. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Εχοντας υπόψη: 

1. Τον Ν. 128/75 " περί τροποποιήσεως και συμπληρώ- 


σεως διατάξεων τινών αναφερομένων εις την λειτουργία 
του χρηματοδοτικού συστήματος", όπως τροποποιήθηκε 
και ισχύει. 

2. Τον Ν. 1266/82 (ΦΕΚ 178/τΑ/28.8.1975) "περί οργά¬ 
νων ασκήσεως της νομισματικής, πιστωτικής και συναλ¬ 
λαγματικής πολιτικής και άλλες διατάξεις". 

3. Το άρθρο 22 του Ν. 2362/95 (ΦΕΚ 247/τΑ/27.11.1995) 
" Περί κωδικός Δημοσίου Λογιστικού" 

4. Την Πράξη του Διοικητή της Τράπεζας της Ελλάδος 
αριθμ. 1620/5.10.89 περί "Ρυθμίσεων οφειλών από Τρα¬ 
πεζικό δανεισμό". 

5. Το από 19.2.2004 Δελτίο Τύπου του Υπουργού Οικο¬ 
νομίας και Οικονομικών. 

6. Την ανάγκη υποβοήθησης των γεωργικών εκμεταλ¬ 
λεύσεων φυτικής παραγωγής που επλήγησαν από ακραία 
καιρικά φαινόμενα στις 13 και 14 Φεβρουάριου 2004, απο¬ 
φασίζουμε: 

Α. Ρύθμιση οφειλών 

1. Όλες οι οφειλές, ενήμερες και ληξιπρόθεσμες μέχρι 
31.12.2003, των γεωργικών εκμεταλλεύσεων φυτικής πα¬ 
ραγωγής, που αποδεδειγμένα επλήγησαν από τα ακραία 
καιρικά φαινόμενα στις 13 και 14 Φεβρουάριου 2004, κε- 
φαλαιοποιούνται και γίνονται ένα νέο δάνειο με τριετή πε¬ 
ρίοδο χάριτος και πρώτη καταβλητέα δόση την 
31.12.2006. Η συνολική διάρκεια της ρύθμισης του δανεί¬ 
ου ορίζεται σε 8 χρόνια συμπεριλαμβανομένης και της πε¬ 
ριόδου χάριτος. Οιτόκοιτου δανείου θα επιδοτούνται κα¬ 
τά 35% από το λογαριασμό του Ν. 128/75. Το ποσοστό 
65% των τόκων της περιόδου χάριτος κεφαλαιοποιείται 
και εξοφλείται κατά την υπόλοιπη διάρκεια του δανείου. 

2. Ως επιτόκιο ρύθμισης των οφειλών, ορίζεται το δι¬ 
πλάσιο του εκάστοτε επιτοκίου των Εντόκων Γραμματίων 
Ελληνικού Δημοσίου (ΕΓΕΔ), δωδεκάμηνης διάρκειας 
της τελευταίας έκδοσης που χρονικά προηγείται της 
έναρξης κάθε περιόδου εκτοκισμού των δανείων, προ¬ 
σαυξημένο κατά μία μονάδα. 

Β. Χορήγηση δανείων για αποκατάσταση ζημιών 

1. Τα Πιστωτικά Ιδρύματα δύνανται να χορηγούν δάνεια 
στους πληγέντες από τα καιρικά φαινόμενα στις 13 και 14 
Φεβρουάριου 2004, για την αποκατάσταση των ζημιών 
που υπέστησαν, για το υπόλοιπο ποσό που δεν θα καλυ¬ 
φθεί από την αποζημίωση του Οργανισμού Ελληνικών Γε- 
ωργικών Ασφαλίσεων(ΕΛΓΑ), συνυπολογιζομένων και τυ¬ 
χόν αποζημιώσεων από άλλες πηγές. 

2. Η διάρκεια του δανείου ορίζεται στα πέντε έτη και 
εξυπηρετείται με ισόποσες ετήσιες τοκοχρεωλυτικές δό¬ 
σεις. Ως επιτόκιο του δανείου, ορίζεται το διπλάσιο του 
εκάστοτε επιτοκίου των Εντόκων Γραμματίων Ελληνικού 
Δημοσίου (ΕΓΕΔ), δωδεκάμηνης διάρκειας, της τελευταί¬ 
ας έκδοσης που χρονικά προηγείταιτης έναρξης κάθε πε¬ 
ριόδου εκτοκισμού των δανείων. Οι τόκοι του δανείου θα 
επιδοτούνται κατά 35% από το λογαριασμό του Ν. 128/75. 

3. Για τους τόκους και το κεφάλαιο των δανείων θα πα¬ 
ρασχεθεί η εγγύηση του Ελληνικού Δημοσίου σύμφωνα 
με τις διατάξεις του Ν.2322/95. 

Γ. Οροι και Προϋποθέσεις 

1. Για την ένταξη των γεωργικών εκμεταλλεύσεων φυτι¬ 
κής παραγωγής στις ανωτέρω ρυθμίσεις οφειλών και πι¬ 
στωτικές διευκολύνσεις, απαραίτητη προϋπόθεση είναι 
οι εκμεταλλεύσεις να είναι βιώσιμες μετά τη ρύθμιση. 
Στην περίπτωση που στις ανωτέρω ρυθμίσεις οφειλών και 
πιστωτικών διευκολύνσεων εμπλέκονται περισσότερα 
του ενός Πιστωτικά Ιδρύματα, οι σχετικές μελέτες βιωσι¬ 
μότητας θα γίνονται από το Πιστωτικό Ίδρυμα που συμ¬ 
μετέχει στην χρηματοδότηση κατά το μεγαλύτερο ποσο¬ 
στό. 

2. Ορίζεται προθεσμία υποβολής αιτήσεων των ενδια¬ 
φερομένων για τη ρύθμιση οφειλών και χορήγησης δα¬ 
νείων προς τα Πιστωτικά Ιδρύματα μέχρι την 30.6.2004. 

Η σύναψη των δανειακών συμβάσεων των προαναφε- 
ρομένων περιπτώσεων θα πρέπει να έχει ολοκληρωθεί μέ¬ 
χρι 31.12.2004. 

3. Οι ζημίες των γεωργικών εκμεταλλεύσεων φυτικής 
παραγωγής βεβαιώνονται από τις αρμόδιες Κρατικές Αρ¬ 
χές- 

Δ. Κάλυψη Δαπάνης 

Η δαπάνη η οποία προκαλείται από τις διατάξεις της πα¬ 
ρούσας απόφασης, το ύψος της οποίας δεν είναι δυνατόν 
να προσδιορισθεί επακριβώς, θα βαρύνει το λογαριασμό 
του Ν. 128/75 όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2004 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 9977/Β7 (2) 

Έγκριση προγράμματος Μεταπτυχιακών Σπουδών του 

Τμήματος Διδακτικής της Τεχνολογίας και Ψηφιακών 

Συστημάτων του Πανεπιστημίου Πειραιώς με τίτλο 

«ΔΙΔΑΚΤΙΚΗ ΤΗΣ ΤΕΧΝΟΛΟΓΙΑΣ ΚΑΙ ΨΗΦΙΑΚΑ 

ΣΥΣΤΗΜΑΤΑ». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. - Τις διατάξεις των άρθρων 10 έως 12 του Ν .2083/1992 
(ΦΕΚ 159 Α') "Εκσυγχρονισμός της Ανώτατης Εκπαίδευ¬ 
σης,"του άρθρου 16παρ. 2του Ν.2327/1995 (ΦΕΚ 156 Α') 

"Εθνικό Συμβούλιο Παιδείας.και άλλες διατάξεις" και 

του άρθρου 5 παρ.12γ και 13 του Ν.2916/2001 (ΦΕΚ 114 
Α') “Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής”. 

2. -Τις διατάξεις του άρθρου 29 Α' του Ν.1558/1985 
(ΦΕΚ 137 Α') "Κυβέρνηση και Κυβερνητικά Όργανα" 


όπως αυτό προστέθηκε με το άρθρο 27 του Ν.2081/1992 

(ΦΕΚ 154 Α') "Ρύθμιση του θεσμού των επιμελητηρίων. 

και άλλες διατάξεις" και αντικαταστάθηκε με την παρά¬ 
γραφο 2 ατού άρθρου 1 του Ν.2469/1997 (ΦΕΚ38Α') "Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις". 

3. -Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν. 2469/97 (ΦΕΚ 38 Α') “Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις”. 

4. -Το απόσπασμα πρακτικώντης Γ.Σ.Ε.Σ. του Τμήματος 
Διδακτικής της Τεχνολογίας και Ψηφιακών Συστημάτων 
του Πανεπιστημίου Πειραιώς (συνεδρίαση 3η 
/21.11.2002). 

5. -Το απόσπασμα πρακτικών της Συγκλήτου ειδικής 
σύνθεσης του Πανεπιστημίου Πειραιώς (συνεδρία 
9η/7.3.2003), αποφασίζουμε: 

Εγκρίνουμε από το ακαδημαϊκό έτος 2004 - 2005 την 
οργάνωση και λειτουργία Προγράμματος Μεταπτυχια¬ 
κών Σπουδών (ΠΜΣ) του Τμήματος Διδακτικής της Τεχνο¬ 
λογίας και Ψηφιακών Συστημάτων του Πανεπιστημίου 
Πειραιώς με τίτλο "ΔΙΔΑΚΤΙΚΗ ΤΗΣ ΤΕΧΝΟΛΟΓΙΑΣ ΚΑΙ 
ΨΗΦΙΑΚΑ ΣΥΣΤΗΜΑΤΑ" ως εξής: 

Άρθρο 1 

Γενικές Διατάξεις 

Το Τμήμα Διδακτικής της Τεχνολογίας και Ψηφιακών 
Συστημάτων του Πανεπιστημίου Πειραιώς οργανώνει και 
λειτουργεί από το ακαδημαϊκό έτος 2004-2005 Πρόγραμ¬ 
μα Μεταπτυχιακών Σπουδών (ΠΜΣ) με τίτλο: "Διδακτική 
της Τεχνολογίας και Ψηφιακά Συστήματα" σύμφωνα με 
τις διατάξεις της απόφασης αυτής και των άρθρων 10-12 
του Ν.2083/92. 

Άρθρο 2 

Αντικείμενο - Σκοπός 

Αντικείμενο του ΠΜΣ είναι: 

- η περαιτέρω επιστημονική κατάρτιση και εξειδίκευση 
νέων επιστημόνων στο γνωστικό αντικείμενο του Τμήμα¬ 
τος Διδακτικής της Τεχνολογίας και Ψηφιακών Συστημά¬ 
των, 

- η δια βίου εκπαίδευση επιστημόνων, οι οποίοι ήδη απα¬ 
σχολούνται σε ελληνικές ή διεθνείς επιχειρήσεις και ορ¬ 
γανισμούς του δημόσιου και ιδιωτικού τομέα, 

- η προετοιμασία για μεταπτυχιακές σπουδές διδακτο¬ 
ρικού επιπέδου στο γνωστικό αντικείμενο του ως άνω 
Τμήματος. 

Σκοπός του ΠΜΣ είναι ή προαγωγή της επιστημονικής 
γνώσης και έρευνας για την ανάπτυξη και τη διαχείριση 
συστημάτων και υπηρεσιών στην Κοινωνία της Πληροφο¬ 
ρίας και της Γνώσης, 

Άρθρο 3 

Μεταπτυχιακοί τίτλοι 

Το ΠΜΣ απονέμει: 

(α) Μεταπτυχιακό Δίπλωμα Ειδίκευσης (ΜΔΕ) στη "Δι¬ 
δακτική της Τεχνολογίας και Ψηφιακά Συστήματα" στις 
εξής κατευθύνσεις: 

1. Ηλεκτρονική Μάθηση. 

2. Ψηφιακές Επικοινωνίες και Δίκτυα 

3. Δικτυοκεντρικά Συστήματα 

(β) Διδακτορικό Δίπλωμα (ΔΔ) στη "Διδακτική της Τε¬ 
χνολογίας και Ψηφιακά Συστήματα." 

Άρθρο 4 

Κατηγορίες πτυχιούχων 

Στο πρόγραμμα θα γίνονται δεκτοί πτυχιούχοι συνα¬ 
φούς γνωστικού αντικειμένου Τμημάτων Πανεπιστημίων, 
Τμημάτων ΤΕΙ της ημεδαπής σύμφωνα με τα οριζόμενα 
στοάρθροδπαρ. 12γτου Ν. 2916/01 (ΦΕΚ114Α’) και ανα¬ 
γνωρισμένων ομοταγών ιδρυμάτων της αλλοδαπής. 

Άρθρο 5 

Χρονική διάρκεια 

Η χρονική διάρκεια για την απονομή του κατά το άρθρο 
3 Μεταπτυχιακού Διπλώματος Ειδίκευσης ορίζεται σε 
δύο (2) έτη δηλαδή τέσσερα (4) διδακτικά εξάμηνα εκ των 
οποίων το 4ο διατίθεται για την εκπόνηση της Μεταπτυ¬ 
χιακής Διπλωματικής ή Συνθετικής Διατριβής ενώ για το 
διδακτορικό δίπλωμα ορίζεται σετουλάχιστοντρία (3) έτη 
πλέον του ΜΔΕ. 

Άρθρο 6 

Πρόγραμμα Μαθημάτων 

Το πρόγραμμα σπουδών κάθε κατεύθυνσης διαρκεί 
τέσσερα (4) εξάμηνα. Καθένα από τα τρία (3) πρώτα εξά¬ 
μηνα περιλαμβάνει τέσσερα (4) εξαμηνιαία μαθήματα. Το 
τέταρτο εξάμηνο περιλαμβάνει την υποχρεωτική εκπόνη¬ 
ση της Μεταπτυχιακής Διπλωματικής ή Συνθετικής Δια¬ 
τριβής από κάθε φοιτητή καιτηνπαρακολούθηση σεμινα¬ 
ρίου ερευνητικής μεθοδολογίας. 

Το πρόγραμμα μαθημάτων ανά κατεύθυνση έχει την 
ακόλουθη μορφή: 

Τίτλος Μαθήματος Διδακτικές 

Μονάδες 

Κατεύθυνση Ηλεκτρονικής Μάθησης 
Α’ Εξάμηνο 

Διδακτικά Μοντέλα και Εκπαιδευτικός Σχεδιασμός 4 


Αλληλεπίδραση Ανθρώπου-Μηχανής 2 

Διαπροσωπικές Σχέσεις και Επικοινωνία 2 

Ανάλυση και Σχεδιασμός Συστημάτων 2 

Β’ Εξάμηνο 

Θεωρίες Μάθησης και Νέες Τεχνολογίες 4 

Συστήματα Διαχείρισης της Μάθησης 4 

Τεχνολογίες Διαδικτύου και Παγκόσμιου Ιστού 2 

Συστήματα Πολυμέσων 2 

Γ’ Εξάμηνο 

Ανάπτυξη Συστημάτων Ηλεκτρονικής Μάθησης 4 
Εκπαίδευση Ενηλίκων - Διαβίου Εκπαίδευση 2 

Διοίκηση Έργων 1 

Εφαρμογή και Αξιολόγηση Εκπαιδευτικών 
Προγραμμάτων 3 

Δ’ Εξάμηνο 

Εκπόνηση Μεταπτυχιακής Διπλωματικής ή 
Συνθετικής Διατριβής 8 

Κατεύθυνση Ψηφιακών Επικοινωνιών και Δικτύων 
Α’ Εξάμηνο 

Ασύρματες και Δορυφορικές Επικοινωνίες 3 

Επεξεργασία και Μετάδοση Ψηφιακών Σημάτων 2 
Δίκτυα Υψηλών Ταχυτήτων 3 

Ανάλυση και Σχεδιασμός Συστημάτων 2 

Β’ Εξάμηνο 

Μοντέλα Τηλεπικοινωνιακής Κίνησης 3 

Δίκτυα Κινητών Επικοινωνιών 3 


Τεχνολογίες Διαδικτύου και Παγκόσμιου Ιστού 3 

Συστήματα Πολυμέσων 2 

Γ’ Εξάμηνο 

Έλεγχος και Διαχείριση Δικτύων Επικοινωνιών 3 

Ηλεκτρονικές Υπηρεσίες 3 

Διοίκηση Έργων 2 

Κατανεμημένα Συστήματα 3 

Δ’ Εξάμηνο 

Εκπόνηση Μεταπτυχιακής Διπλωματικής ή 
Συνθετικής Διατριβής 8 

Κατεύθυνση Δικτυοκεντρικών Συστημάτων 
Α’ Εξάμηνο 

Διαδικτυακάς Προγραμματισμός 2 

Πληροφοριακά Συστήματα 4 

Δίκτυα Υψηλών Ταχυτήτων 2 

Ανάλυση και Σχεδιασμός Συστημάτων 2 

Β’ Εξάμηνο 

Βάσεις και Αποθήκες Δεδομένων 4 

Συστήματα Ροής Εργασίας -Υπηρεσίες 
Παγκόσμιου Ιστού 2 

Τεχνολογίες Διαδικτύου και Παγκόσμιου Ιστού 2 

Συστήματα Πολυμέσων 2 

Γ’ Εξάμηνο 

Ασφάλεια Δικτυοκεντρικών Συστημάτων 4 

Ηλεκτρονικές Υπηρεσίες 2 

Διοίκηση Πληροφοριακών Συστημάτων 2 

Κατανεμημένα Συστήματα 4 

Δ’ Εξάμηνο 

Εκπόνηση Μεταπτυχιακής Διπλωματικής ή 
Συνθετικής Διατριβής 8 


Η παρακολούθηση των μαθημάτων είναι υποχρεωτική. 

Η Μεταπτυχιακή Ερευνητική ή Συνθετική Διατριβή εκπονεί¬ 
ται υπό την επίβλεψη ενός μέλους ΔΕΠ διδάσκοντα του ΠΜΣ. 

Για τη λήψη του ΜΔΕ απαιτούνται σαράντα (40) διδα¬ 
κτικές μονάδες οι οποίες προκύπτουν από την αξιολόγη¬ 
ση της επίδοσης στα μαθήματα, στα εργαστήρια και στη 
Μεταπτυχιακή Διπλωματική ή Συνθετική Διατριβή. 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα για το Μ.Δ.Ε. ορί¬ 
ζεται κατά ανώτατο όριο σε σαράντα (40) φοιτητές για 
κάθε κατεύθυνση. 

Άρθρο 8 
Προσωπικό 

Στο ΠΜΣ θα διδάσκουν μέλη ΔΕΠ του Τμήματος ο αριθ¬ 
μός των οποίων κατά το τρέχον ακαδημαϊκό έτος ανέρχε¬ 
ται σε εννέα (9). Επίσης, μπορούν να κληθούν να συνδρά¬ 
μουν, κατά περίπτωση, μέλη ΔΕΠ από άλλα τμήματα πα¬ 
νεπιστημίων του εσωτερικού και του εξωτερικού, 
ερευνητές αναγνωρισμένων ιδρυμάτων του εσωτερικού 
και του εξωτερικού όπως και επιστήμονες αναγνωρισμέ¬ 
νου κύρους σύμφωνα με τα οριζόμενα στην παρ. 3α του 
άρθρου 12 του Ν. 2083/92. 

Άρθρο 9 

Υλικοτεχνική υποδομή 

Γιατη λειτουργία του ΠΜΣ θα χρησιμοποιηθεί η κτιριακή 
και υλικοτεχνική υποδομή του Πανεπιστημίου Πειραιώς. 

Άρθρο 10 

Διάρκεια λειτουργίας 

Το ΠΜΣ θα λειτουργήσει μέχρι το ακαδημαϊκό έτος 
2014-2015. 

Άρθρο 11 

Κόστος Λειτουργίας 

Το ενδεικτικό ελάχιστο κόστος λειτουργίας του προ¬ 
γράμματος Μ.Δ.Ε. για κάθε ακαδημαϊκό έτος υπολογίζε¬ 


ται σε 120.000 ευρώ και αναλύεται ως εξής: 

Δαπάνες Ευρώ 

1) Αμοιβές (διδασκόντων κλπ.) 80.000 

2) Μετακινήσεις 1.000 

3) Αναλώσιμα και άλλες προμήθειες 3.000 

4) Υποτροφίες 8.000 

5) Έξοδα προβολής και δημοσιότητας 5.000 

6) Υλικοτεχνική υποδομή 2.000 

7) Παρακράτηση Επιτροπής Ερευνών (15%) 18.305 

8) Λοιπά Έξοδα 2.695 

Σύνολο 120.000 


Σύμφωνα με το άρθρο 12, παρ.7του Ν. 2083/92 τα έξο¬ 
δα αυτά θα καλύπτονται από δίδακτρα των φοιτητών. 
Επίσης μέρος των εξόδων μπορεί να καλύπτεται από ει¬ 
σφορές, χορηγίες, δωρεές και άλλες χρηματικές εισρο¬ 
ές. Η διαχείριση των οικονομικών πόρων του προγράμμα¬ 
τος θα γίνεται μέσω του Ειδικού Λογαριασμού Έρευνας 
του Πανεπιστημίου Πειραιώς. 

Άρθρο 12 

Μεταβατικές Διατάξεις 

Μέχρι την έκδοση του Κανονισμού Μεταπτυχιακών 
Σπουδών του ΠΜΣ κάθε θέμα που δεν προβλέπεται από 
τη νομοθεσία ρυθμίζεται με απόφαση της Γενικής Συνέ¬ 
λευσης Ειδικής Σύνθεσης του Τμήματος. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 24 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 10654/Β7 (3) 

Έγκριση Προγράμματος Μεταπτυχιακών Σπουδών του 
Γενικού Τμήματος του Πανεπιστημίου Πατρών με τίτ¬ 
λο: Μεταπτυχιακό Πρόγραμμα Σπουδών στις Εφαρ¬ 
μοσμένες Μαθηματικές και Φυσικές Επιστήμες. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. - Τις διατάξεις των άρθρων 10 έως 12του Ν .2083/1992 
(ΦΕΚ 159 Α') "Εκσυγχρονισμός της Ανώτατης Εκπαίδευ¬ 
σης,"του άρθρου 16παρ. 2του Ν.2327/1995 (ΦΕΚ 156 Α') 

"Εθνικό Συμβούλιο Παιδείας.και άλλες διατάξεις" 

και του άρθρου 5παρ.12γ και 13 του Ν.2916/2001 (ΦΕΚ 
114 Α') “Διάρθρωση της ανώτατης εκπαίδευσης και ρύθ¬ 
μιση θεμάτωντου τεχνολογικού τομέα αυτής”. 

2. - Τις διατάξεις του άρθρου 29 Α' του Ν.1558/1985 
(ΦΕΚ 137 Α') "Κυβέρνηση και Κυβερνητικά Όργανα" 
όπως αυτό προστέθηκε με το άρθρο 27 του Ν .2081 /1992 

(ΦΕΚ 154 Α') "Ρύθμιση του θεσμού των επιμελητηρίων. 

και άλλες διατάξεις" και αντικαταστάθηκε με την παρά¬ 
γραφο 2 ατού άρθρου 1 του Ν.2469/1997 (ΦΕΚ38Α') "Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις". 

3. -Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 


ϋπολογισμού, σύμφωνα με τη διάταξη της παραγράφου 4 
του άρθρου 1 του Ν. 2469/97 (ΦΕΚ 38 Α') "Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις”. 

4. - Το απόσπασμα πρακτικών της Γ ενικής Συνέλευσης 
Ειδικής Σύνθεσης του Πανεπιστημίου Πατρών (συνεδρία: 
15η/4.6.2002). 

5. - Το απόσπασμα πρακτικών της Συγκλήτου με την ει¬ 
δική σύνθεση (συνεδρία 339η/23.7.2002), αποφασίζουμε: 

Άρθρο 1 

Γ ενικές Διατάξεις 

Το Γενικό Τμήμα της Πολυτεχνικής Σχολής του Πανεπι¬ 
στημίου Πατρών οργανώνει και λειτουργεί από το ακαδη¬ 
μαϊκό έτος 2004-05 Πρόγραμμα Μεταπτυχιακών Σπου¬ 
δών (ΠΜΣ) με τίτλο Μεταπτυχιακό Πρόγραμμα Σπουδών 
στις Εφαρμοσμένες Μαθηματικές και Φυσικές Επιστή¬ 
μες, σύμφωνα με τις διατάξεις της απόφασης αυτής και 
τις διατάξεις των άρθρων 10 έως και 12 του Ν .2083/1992. 

Άρθρο 2 

Αντικείμενο - Σκοπός 

Αντικείμενο του ΠΜΣ είναι η απονομή Διδακτορικού Δι¬ 
πλώματος σε διπλωματούχους Τμημάτων Πολυτεχνικών 
Σχολών ή πτυχιούχων συναφών Τμημάτων Θετικών Επι¬ 
στημών, Τμημάτων Γεωπονικών ή Δασολογικών Σχολών, 
καθώς και συναφών Τμημάτων Οικονομικών Σχολών. 

Σκοπός του ΠΜΣ είναι η προετοιμασία διδακτόρων που 
θα έχουν την δυνατότητα αυτοδύναμης προαγωγής της 
Επιστημονικής-Τεχνολογικής Έρευνας και θα αποσκο¬ 
πούν στην ικανοποίηση των εκπαιδευτικών, ερευνητικών 
και αναπτυξιακών αναγκών της χώρας στις Εφαρμοσμέ¬ 
νες Μαθηματικές Επιστήμες ή στις Εφαρμοσμένες Φυσι¬ 
κές Επιστήμες. 

Άρθρο 3 

Μεταπτυχιακοί Τίτλοι 

Το ΠΜΣ οδηγεί στην απονομή Διδακτορικού Διπλώμα¬ 
τος στις Εφαρμοσμένες Μαθηματικές και Φυσικές Επι¬ 
στήμες, με δύο κατευθύνσεις: I) Κατεύθυνση Εφαρμο¬ 
σμένων Μαθηματικών Επιστημών και II) Κατεύθυνση 
Εφαρμοσμένων Φυσικών Επιστημών. 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί ως υποψήφιοι πτυχιούχοι Τμη¬ 
μάτων Πανεπιστημίων της Ελλάδος ή ισότιμων ιδρυμά¬ 
των του Εξωτερικού εφόσον κατέχουν αναγνωρισμένο 
πτυχίο από: 

α) Πολυτεχνικές Σχολές ή Σχολές Θετικών Επιστημών, 

β) Γεωπονικές Σχολές, γ) Τμήματα Δασολογίας και Φυσι¬ 
κού Περιβάλλοντος και δ) Τμήματα Οικονομικών Επιστη¬ 
μών, Τεχνολογίας και Συστημάτων Παραγωγής, Διοίκησης 
Επιχειρήσεων, Στατιστικής και Αναλογιστικής Επιστήμης, 
Επιχειρησιακής Έρευνας και Μάρκετινγκ, Χρηματο¬ 
οικονομικής και Τραπεζικής Διοικητικής, Λογιστικής, Πλη¬ 
ροφοριακών και Επικοινωνιακών Συστημάτων. 

Επίσης γίνονται δεκτοί πτυχιούχοι Τμημάτων ΤΕΙ συνα¬ 
φούς γνωστικού αντικειμένου της ημεδαπής, σύμφωνα 
με την παρ. 12γ του άρθρου 5 του Ν.2916/2002 και ανα¬ 
γνωρισμένων ομοταγών ιδρυμάτων της αλλοδαπής συ¬ 
ναφούς γνωστικού αντικειμένου. 

Άρθρο 5 

Χρονική διάρκεια 

Η χρονική διάρκεια των σπουδών για την απόκτηση Δι¬ 
δακτορικού διπλώματος είναι τουλάχιστον έξι (6) διδακτι¬ 
κά εξάμηνα και η μεγίστη διάρκεια φοίτησης είναι δεκα¬ 
τέσσερα (14) εξάμηνα. 

Άρθρο 6 

Πρόγραμμα Μαθημάτων 

Με κύριο κριτήριο την εμβάθυνση και εμπέδωση των 
γνώσεων στις "Εφαρμοσμένες Μαθηματικές και Φυσικές 
Επιστήμες", σύμφωνα με το άρθρο 3, προτείνονται οι ακό¬ 
λουθες εκπαιδευτικές και ερευνητικές δραστηριότητες: 

α) παρακολούθηση μεταπτυχιακών μαθημάτων και ερ¬ 
γαστηρίων. 

β) διδακτική και ερευνητική απασχόληση από την εισα¬ 
γωγή μέχρι την απόκτηση του διδακτορικού διπλώματος, 
γ) δημοσίευση πρωτότυπων ερευνητικών εργασιών. 

Ο μεταπτυχιακός φοιτητής πρέπει να συμπληρώσει 
τουλάχιστον δεκαοκτώ (18) διδακτικές μονάδες από την 
υποχρεωτική παρακολούθηση έξι τουλάχιστον μεταπτυ¬ 
χιακών μαθημάτων. Τατέσσερα μαθήματα πρέπει να είναι 
υποχρεωτικά από την κατεύθυνση στην οποία εντάσσεται 
ο μεταπτυχιακός φοιτητής, ενώ μέχρι δύο μαθήματα μπο¬ 
ρούν να επιλέγονται από την άλλη κατεύθυνση. 

Τα μεταπτυχιακά μαθήματα χωρίζονται στις παρακάτω 
κατευθύνσεις. 

I) Κατεύθυνση Εφαρμοσμένων Μαθηματικών Επιστη¬ 
μών 

Κλασσική μηχανική 

Ειδικά κεφάλαια διαφορικών εξισώσεων 
Ειδικά κεφάλαια εξισώσεων διαφορών 
Εφαρμοσμένες μερικές διαφορικές εξισώσεις 
Ειδικά κεφάλαια αριθμητικής ανάλυσης 
Υπολογιστικές μέθοδοι στη μηχανική 
Πακέτα συμβολικών μαθηματικών 
Θεωρία ελαστικότητας και πλακών 
Πεπερασμένα και συνοριακά στοιχεία 
Ειδικά κεφάλαια ρευστομηχανικής 
Τυρβώδης ροή - μεταφορά θερμότητας 
Υπολογιστική ρευστομηχανική 
Ανάλυση παλινδρόμησης 
Σχεδιασμός και ανάλυση πειραμάτων 
Ανάλυση χρονοσειρών και πρόβλεψη 
Μαθηματικός προγραμματισμός 
Στατιστικός έλεγχος διεργασίας 
Στοχαστικά μοντέλα επιχειρησιακής έρευνας 
Εισαγωγή στον στατιστικό έλεγχο ποιότητας 
Μη-ολοκληρώσιμα δυναμικά συστήματα 
Θεωρία τροχιών 
Θεωρία ευσταθείας 
Θεωρία διακλαδώσεων 

II) Κατεύθυνση Εφαρμοσμένων Φυσικών Επιστημών 
Κβαντική Μηχανική 

Κλασσική Ηλεκτροδυναμική 

Στατιστική μηχανική 

Ειδικά θέματα εφαρμοσμένης φυσικής 

Θεωρία ομάδων στη φυσική 

Κβαντικοί υπολογιστές: κυκλώματα και αλγόριθμοι 

Ηλεκτρονικά Υλικά και διατάξεις 

Οπτική και υλικά 

Φυσική στερεάς κατάστασης 


Υπεραγωγιμότητα 

Κεραμικά υλικά 

Σύνθετα οργανικά - ανόργανα υλικά. 

Υλικά υψηλής τεχνολογίας 

Όλα τα μαθήματα αντιστοιχούν σε τρεις (3) διδακτικές 
μονάδες και έχουν τρεις (3) ώρες διδασκαλίας ανά εβδο¬ 
μάδα. 

Στην περίπτωση εγγραφής μεταπτυχιακών φοιτητών 
που ήδη κατέχουν τίτλο ΜΔΕ Πανεπιστημιακών Τμημά¬ 
των της ημεδαπής ή ισότιμο τίτλο του εξωτερικού για την 
απόκτηση του οποίου απαιτήθηκε επιτυχής εξέταση σε 
μεταπτυχιακά μαθήματα, απαλλάσσονται από την υπο¬ 
χρέωση παρακολούθησης και εξέτασης μερικών ή και 
όλων των μαθημάτων με απόφαση της Γενικής Συνέλευ¬ 
σης Ειδικής Σύνθεσης. 

Άρθρο 7 

Αριθμός Εισακτέων 

Ο αριθμός των μεταπτυχιακών φοιτητών που γίνονται 
δεκτοί κάθε έτος είναι μέχρι είκοσι (20). 

Άρθρο 8. 

Προσωπικό Δ.Ε.Π. 

Ο αριθμός του Δ.Ε.Π. του Γενικού Τμήματος που θα 
ασχοληθεί στο ΠΜΣ ανέρχεται σε είκοσι (20), ενώ δύνα- 
νται να κληθούν κατά περίπτωση διδάσκοντες που δεν εί¬ 
ναι μέλη Δ.Ε.Π. του Τμήματος σύμφωνα με το άρθρο 12 
παρ. 3ατου Ν.2083/1992. 

Άρθρο 9 

Υλικοτεχνική Υποδομή 

Το Γενικό Τμήμα διαθέτει σήμερα επαρκώς εξοπλισμέ¬ 
να εκπαιδευτικά και ερευνητικά εργαστήρια για τις ανά¬ 
γκες και λειτουργίες του ΠΜΣ. 

Άρθρο 10 

Διάρκεια λειτουργίας 

Το ΠΜΣ θα λειτουργήσει μέχρι το ακαδημαϊκό έτος 
2013-14. 

Άρθρο 11 

Κόστος λειτουργίας 

Το κόστος λειτουργίας εκτιμάται ότι ετησίως θα ανέρ¬ 
χεται συνολικά στο ποσό των 26.000 Ευρώ που αναλύεται 


ως εξής: 

Ευρώ 

Βιβλία και περιοδικά 6.000,00 

Συντήρηση υπάρχοντος εξοπλισμού 5.000,00 

Αναλώσιμα 10.000,00 

Η/Υ και εκτυπωτές (τριετής απόσβεση) 3.000,00 

Διοργάνωση σεμιναρίων και ημερίδων 2.000,00 

ΣΥΝΟΔΟ 26.000,00 

Πηγές χρηματοδότησης θα είναι: 


α) Τακτικός Προϋπολογισμός και ΤΣΜΕΔΕ του Γενικού 
Τμήματος 

β) Χρηματοδότηση του Πανεπιστημίου Πατρών από φο¬ 
ρείς του ευρύτερου Δημόσιου ή ιδιωτικού τομέα, 
γ) Χορηγίες Οργανισμών και Δωρεές Προσώπων, 
δ) Από εκπόνηση Ερευνητικών Προγραμμάτων σε πεδία 
του Μεταπτυχιακού Προγράμματος. 

ε) Κονδύλια από Προγράμματα της Ευρωπαϊκής Ένω¬ 
σης. 

Κατά την έναρξή του το ΠΜΣ θα χρηματοδοτείται από 
την πηγή α). 




5348 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 12 

Μεταβατικές διατάξεις 

Γιατους μεταπτυχιακούς φοιτητές που έχουν εγγράφει 
για την απόκτηση διδακτορικού διπλώματος πριν την 
έναρξη λειτουργίας του παρόντος ΠΜΣ εφαρμόζονται οι 
διατάξεις του άρθρου 13 του Ν.2083/1992. Κάθε λεπτο¬ 
μέρεια η οποία δεν ρυθμίζεται από τις παρούσες διατά¬ 
ξεις και μέχρι να εγκριθεί ο Κανονισμός Μεταπτυχιακών 
Σπουδών, θα ρυθμίζεται από τα αρμόδια όργανα σύμφω¬ 
να με την ισχύουσα νομοθεσία. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 24 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 190934 (4) 

Ολοκληρωμένο Σύστημα Διαχείρισης και Ελέγχου 
(ΟΣΔΕ) - Κατανομή πιστώσεων έτους 2004" 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

Τις διατάξεις 

α) Του Ν. 1558/85 άρθρο 29Α «Κυβέρνηση και Κυβερνη¬ 
τικά Όργανα» όπως συμπληρώθηκε με το άρθρο 27 του 
Ν. 2081/92 ΦΕΚ(154/Α/92). 

β) Του Π.Δ. 131/74 ΦΕΚ (320/Α/74) «Περί Παροχής Οι¬ 
κονομικών Ενισχύσεων στην γεωργική, δασική, κτηνο- 
τροφική και αλιευτική Παραγωγή» όπως τροποποιήθηκε 
με το Ν. 1409/83 (ΦΕΚ 199/Α/83). 

γ) Του Ν. 2065/92, άρθρο 39 παρ. 10 ΦΕΚ(113/Α/92) 
«Περί έγκρισης Οικονομικών Ενισχύσεων από τους 
Υπουργούς Οικονομικών και Γεωργίας». 

δ) Του Ν. 2503/97, άρθρο 18παρ. 18ΦΕΚ(107/Α/97) «Δι¬ 
οίκηση, Οργάνωση, στελέχωση της Περιφέρειας, ρύθμι¬ 
ση θεμάτων για την τοπική αυτοδιοίκηση και άλλες διατά¬ 
ξεις». 

ε) Του Ν. 3205/03 ΦΕΚ (297/Α/03) "Μισθολογικές ρυθμί¬ 
σεις λειτουργών και υπαλλήλων του δημοσίου, ΝΠΔΔ, 
κλπ." 

στ) Την ανάγκη της εφαρμογής του Ολοκληρωμένου 
Συστήματος Διαχείρισης και Ελέγχου (ΟΣΔΕ) στα πλαί¬ 
σια του Καν. (ΕΟΚ) 2419/2001 ο οποίος αντικατέστησε 
τον Καν. (ΕΟΚ) 3887/92 της Επιτροπής για τις λεπτομέ¬ 
ρειες εφαρμογής του Ολοκληρωμένου Συστήματος Δια¬ 
χείρισης και Ελέγχου (ΟΣΔΕ) σχετικά με ορισμένα καθε¬ 
στώτα Κοινοτικών Ενισχύσεων (1391/31.12.92), και του 
Καν. (ΕΟΚ) 3508/92 του Συμβουλίου για τη θέσπιση ενός 
Ολοκληρωμένου Συστήματος Διαχείρισης και Ελέγχου 
(1.355/05.12.92) όπως τροποποιηθείς ισχύει. 

ζ)Την ανάγκη κατανομής του ποσού των 11.640.000 6 
που έχουν προβλεφθεί στα πλαίσια του τακτικού προϋπο¬ 
λογισμού για την εφαρμογή του Ολοκληρωμένου Συστή¬ 
ματος Διαχείρισης και Ελέγχου σε επίπεδο χώρας. 

η) Το 2/10212/0020/31.3.03 έγγραφο του Υπ. Οικονομι¬ 
κών. 

θ) Το 35962/29.1.04 έγγραφο της Δ/νσης Οικονομικής 
του Υπ. Γεωργίας. 

ι) Την 227200/15.2.2002 (ΦΕΚ 215/Τεύχος Β’/22. 
02.2002) απόφαση του Υπουργού Γ εωργίας για τις αρμο¬ 


διότητες των Διευθύνσεων του Υπουργείου Γεωργίας με¬ 
τά την κατάργηση της ΓΕΔΙΔΑΓΕΠ, αποφασίζουμε: 

Την κατανομή του ποσού των 11.640.000 € που έχει 
εγκριθεί στον Τακτικό Προϋπολογισμό για την πληρωμή 
δαπανών, που θαπροκύψουν απάτην εφαρμογή του Ολο¬ 
κληρωμένου Συστήματος Διαχείρισης και Ελέγχου 
(ΟΣΔΕ) για το έτος 2004 καθώς και υποχρεώσεων παρελ¬ 
θόντων ετών, στις παρακάτω Διευθύνσεις του Υπουργεί¬ 


ου Γεωργίας και τον ΟΠΕΚΕΠΕ: 

Ι.Δ/ΝΣΗ ΠΛΗΡΟΦΟΡΙΚΗΣ 

1. Υπόλοιπο σύμβασης 2003 5223/ΕΣ/2003 1.250.000 € 

2. Υπόλοιπο εξοπλισμού σύμβασης 5233/ΘΖ/2003 240.500 € 

3. Διαγωνισμός αδειών ΟΒΑΟΕΕ διακήρυξη 3489/ΘΖ/2003 200.000 € 

4. Διαγωνισμός εκκαθάρισης 2001 διακήρυξη 3184/ΘΖ/2003 59.000€ 

5. Συντήρηση εξοπλισμού δικτύων 150.000 € 

6. Εκκαθάριση εκκρεμοτήτων 2002 και 2003 40.000 € 

ΣΥΝΟΛΟ (I): 1.939.5006 

II. Δ/ΝΣΗ ΤΟΠΟΓΡΑΦΙΚΗΣ 


Α. ΑΝΑΘΕΣΗ ΕΡΓΑΣΙΩΝ ΣΕ ΦΥΣΙΚΑ Ή ΝΟΜΙΚΑ 
ΠΡΟΣΩΠΑ 

(για τις ανάγκες της Δ/νσης Τοπογραφικής) 
Υποχρεώσεις τρέχοντος έτους, ήτοι διενέργεια ελέγ¬ 
χων με Τηλεπισκόπιση στα πλαίσια του ΟΣΔΕ 2004, ψη- 
φιοποίηση των δηλουμένων αγροτεμαχίων του ΟΣΔΕ και 
εκτύπωση των δηλώσεων αγροτεμαχίων ανά παραγωγό 
στο σύνολο της χώρας, αμοιβή Τεχνικού Συμβούλου για 
την υποστήριξη της Δ/νσης στη δημιουργία του Συστήμα¬ 
τος Αναγνώρισης των Αγροτεμαχίων (Ι_ΡΙ3). 2.910.0006 
Β. ΕΞΟΔΑ ΚΙΝΗΣΗΣ ΠΡΟΣΩΠΙΚΟΥ (για τις ανάγκες της 
Δ/νσης Τοπογραφικής και των Νομαρχιακών Υπηρεσιών 
Τοπογραφικής) 

Ημερήσιες αποζημιώσεις και οδοιπορικά έξοδα παρελ¬ 
θόντων ετών και τρέχοντος έτους στο εσωτερικό και στο 
εξωτερικό. 10.000 6 

Γ. ΠΡΟΜΗΘΕΙΑ ΑΝΑΛΩΣΙΜΟΥ και ΜΟΝΙΜΟΥ ΥΛΙΚΟΥ 
(για τις ανάγκες της Δ/νσης Τοπογραφικής και των Νο¬ 
μαρχιακών Υπηρεσιών Τοπογραφικής) 

Δαπάνες τρέχοντος έτους για αγορά προγραμμάτων 
Η/Υ, εκτυπωτών, φωτοτυπικών και φωτοαντιγραφικών 
μηχανημάτων, μηχανημάτων ΡΑΧ, οργάνων μέτρησης εμ- 
βαδών αγροτεμαχίων, εντύπων, γραφικής ύλης, χαρτι¬ 
κών, μελανοταινιών Η/Υ, γραφίτου, υλικών εμφάνισης και 
εκτύπωσης αεροφωτογραφιών, ανταλλακτικών και υλι¬ 
κών για τη συντήρηση του μηχανολογικού και ηλεκτρονι¬ 
κού εξοπλισμού και την παραγωγή φωτοτυπικών ή φωτο¬ 
γραφικών αντιγράφων του χρησιμοποιουμένου χαρτο- 
γραφικού υποβάθρου. 15.500 6 

Δ. ΣΥΝΤΗΡΗΣΗ ΚΑΙ ΕΠΙΣΚΕΥΗ (για τις ανάγκες της 
Δ/νσης Τοπογραφικής) 

Δαπάνες τρέχοντος έτους μηχανημάτων 
και Η/Υ 20.000 6 

Ε. ΠΡΟΣΛΗΨΗ ΕΠΟΧΙΑΚΟΥ ΠΡΟΣΩΠΙΚΟΥ (γιατις ανά¬ 
γκες της Δ/νσης Τοπογραφικής και των Νομαρχιακών 
Υπηρεσιών Τοπογραφικής) 

Δαπάνες τρέχοντος έτους 80.000 6 

ΣΥΝΟΛΟ (II): 3.035.500 6 

III. Δ/ΝΣΗ Κ.Α.Φ.Ε. ΚΤΗΝΙΑΤΡΙΚΗΣ (πιστώσεις για την 
Γ εν. Δ/νση Κτηνιατρικής - Δ/νση Κ.Α.Φ.Ε. & πιστώσεις για 
κατανομή στις Νομαρχιακές Αυτοδιοικήσεις - Δ/νσεις 
Κτηνιατρικής) 

Α. ΠΙΣΤΩΣΕΙΣ ΓΙΑ ΤΗ Δ/ΝΣΗ ΚΑΦΕ (Κεντρική Υπηρεσία) 

1. Τεχνική Υποστήριξη (υπηρεσίες ΗΕΙ_Ρ ΩΕ3Κ) για την 

εφαρμογή "Δίκτυο Καταγραφής και Επιτήρησης Ζωικού 
Κεφαλαίου" (περιλαμβάνονται και οι ανειλημμένες υπο¬ 
χρεώσεις έτους 2003) 100.000 € 

2. Ανάθεση εργασιών προς μαζική σήμανση αιγοπρο¬ 
βάτων. 

Καταγραφή μητρώων και καταχώρηση δεδομένων στην 
ηλεκτρονική βάση της Κτηνιατρικής σύμφωνα με την 
αριθ. 225784/7.5.2003 (ΦΕΚ 548/Β’) Υπουργική Απόφαση 

2.700.000 € 


3. Ανάπτυξη Λογισμικού και προμήθεια Τεχνολογικού 
εξοπλισμού για τη διασύνδεση της Κτηνιατρικής Βάσης 
Δεδομένων με άλλες Υπηρεσίες 
και Οργανισμούς. 45.000 € 

Β. ΠΙΣΤΩΣΕΙΣ ΓΙΑ ΚΑΤΑΝΟΜΗ ΣΤΙΣ Ν.Α. (Δ/νσεις Κτη¬ 
νιατρικής) 

1. Ημερήσιες αποζημιώσεις και οδοιπορικά έξοδα 
υπαλλήλων των Νομαρχιακών Αυτοδιοικήσεων Κτηνια¬ 
τρικής που διεξάγουν επιτόπιους ελέγχους στις κτηνο- 
τροφικές εκμεταλλεύσεις βοοειδών και αιγοπροβάτων 
για την εφαρμογή του ΟΣΔΕ. Μισθοδοσία 70 εποχιακών 
υπαλλήλων χειριστών Η\Υ. 150.000 € 

ΣΥΝΟΛΟ (III): 2.995.000 € 

IV. Δ/ΝΣΗ ΟΙΚΟΝΟΜΙΚΗ (για κατανομή στις Νομαρχια¬ 
κές Αυτοδιοικήσεις - Δ/νσεις Αγροτικής Ανάπτυξης) 

1. Ημερήσιες αποζημιώσεις και οδοιπορικά έξοδα πα¬ 
ρελθόντων ετών και τρέχοντος έτους υπαλλήλων Δ/νσε- 
ων Αγροτικής Ανάπτυξης-Γεωργίας για επιτόπιους ελέγ¬ 
χους. 160.000 € 

ΣΥΝΟΛΟ (IV): 160.000 € 

V. Δ/ΝΣΗ ΔΙΑΧΕΙΡΙΣΗΣ ΜΗΤΡΩΩΝ 


1. Δαπάνες για τη σύνδεση της Δ/νσης Διαχείρισης Μη¬ 

τρώων με τα μητρώα των βοοειδών και αιγοπροβάτων και 
ΟΣΔΕ (δίκτυο-εοίίνναΐ'θ). 40.000 € 

2. Προμήθεια μόνιμου και αναλωσίμου υλικού για τη 
σύνδεση της Δ/νσης με τις βάσεις δεδομένων 

του ΟΣΔΕ. 70.000 € 

ΣΥΝΟΛΟ (V): 110.000 € 

VI. ΟΠΕΚΕΠΕ 


1. Δικτυακή υποδομή για το ΟΣΔΕ 2004 

2. Εξοπλισμός σε υλικό και λογισμικό 
υποστήριξης 

3. Προμήθεια ΟΒΑΟΕΕ 

4. Προετοιμασία χαρτογραφικού 
υποβάθρου 

5. Ανάπτυξη εφαρμογής θδραΐίαΐ 

6. Καταχώρηση αιτήσεων αιγοπροβάτων 

7. Διαχείριση πληρωμών ΟΣΔΕ 2004 
ΣΥΝΟΛΟ (VI) : 

ΓΕΝΙΚΟ ΣΥΝΟΛΟ : 


45.000 € 

250.000 € 
320.000 € 

580.000 € 
480.000 € 
250.000 € 
1.475.000 € 
3.400.000 € 
11.640.000 € 


Το ποσό αυτό θα βαρύνει τον προϋπολογισμό εξόδων 
του Υπουργείου Γεωργίας οικονομικού έτους 2004, 
Φ29/110, ΚΑΕ5243. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 19 Φεβρουάριου 2004 


Ο ΥΠΟΥΡΓΟΣ 

Γ. ΔΡΥΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην οικ. 13672/22.9.2003 ΚΥΑτων Υφυπουργών Οικο¬ 
νομίας και Οικονομικών και Υγείας και Πρόνοιας, που εκ- 
δόθηκε σύμφωνα με τις κείμενες διατάξεις,δημοσιεύθηκε 
στο ΦΕΚ 1542/17.10.2003 (Τεύχος Β’) και αφορά την ανά¬ 
θεση καθηκόντων ελεγκτή των παροχών περίθαλψης 
στους ασφαλισμένους του Δημοσίου, σε ιατρούς και οδο¬ 
ντιάτρους του ΕΣΥ και ασφαλιστικών φορέων, διορθώνο¬ 
νται στη σελ. 21720 τα κάτωθι εσφαλμένα αναγραφέντα: 


Ν. Βοιωτίας Ονοματεπώνυμο 

Βαθμός 

Ειδικότητα 

Κλιμάκιο 

Κ.Υ. Αλιάτρου Χριστοφέλης 
Αναστάσιος 

στο ορθό 

Επιμ. Α' 

Γενικός 
Ιατρός 

8ώρες/ εβδομάδα 

Ν. Βοιωτίας Ονοματεπώνυμο 

Βαθμός 

Ειδικότητα 

Κλιμάκιο 

Κ.Υ. Αλιάτρου Χριστοφέλη Αναστασία Επιμ. Α’ 

Γενικός 
Ιατρός 

8 ώρες/εβδομάδα 


(Από τον Οργανισμό Περίθαλψης 
Ασφαλισμένων του Δημοσίου) 


( 6 ) 

Στην οικ. 6250/13.5.2003 ΚΥΑ του Υπουργού Οικονο¬ 
μίας και Οικονομικών και του Υφυπουργού Υγείας και 
Πρόνοιας που εκδόθηκε σύμφωνα με τις κείμενες διατά¬ 
ξεις,δημοσιεύθηκε στο ΦΕΚ 586/13.5.2003 (Τεύχος Β’) 
και αφορά την ανάθεση καθηκόντων ελεγκτή των παρο¬ 
χών περίθαλψης στους ασφαλισμένουςτου Δημοσίου, σε 
ιατρούς και οδοντιάτρους του ΕΣΥ και ασφαλιστικών φο¬ 
ρέων, διορθώνονται στη σελ. 8031 τα κάτωθι εσφαλμένα 
αναγραφέντα: 

Ν. Μαγνησίας Ονοματεπώνυμο Βαθμός Ειδικότητα Κλιμάκιο 

Κ.Υ. Ζαγοράς Θαμνίδη-Παρανίδου Επιμ. Β’ Γενικός 4 ώρες/εβδομάδα 

Έλλη Ιατρός 

στο ορθό: 

Ν. Μαγνησίας Ονοματεπώνυμο Βαθμός Ειδικότητα Κλιμάκιο 

Κ.Υ. Ζαγοράς Πορανίδου-Θαμνίδη Επιμ. Β’ Γενικός 4ώρες/εβδομάδα 

Έλλη Ιατρός 

(Από τον Οργανισμό Περίθαλψης 
Ασφαλισμένων του Δημοσίου) 


(7) 

Στην οικ. 6250/13.5.2003 ΚΥΑ του Υπουργού Οικονο¬ 
μίας και Οικονομικών και Υφυπουργού Υγείας και Πρό¬ 
νοιας που εκδόθηκε σύμφωνα με τις κείμενες διατά¬ 
ξεις,δημοσιεύθηκε στο ΦΕΚ 586/13.5.2003 (Τεύχος Β’) 
και αφορά την ανάθεση καθηκόντων ελεγκτή των παρο¬ 
χών περίθαλψης στους ασφαλισμένουςτου Δημοσίου, σε 
ιατρούς και οδοντιάτρους του ΕΣΥ και ασφαλιστικών φο¬ 
ρέων, διορθώνονται στη σελ. 8032 τα κάτωθι εσφαλμένα 
αναγραφέντα: 

Ν. Βοιωτίας Ονοματεπώνυμο Βαθμός Ειδικότητα Κλιμάκιο 

Κ.Υ. Αλιάτρου Χαμπίρης Κων/νος Επιμ. Α' Οδοντίατρος 8ώρες/ εβδομάδα 
στο ορθό 

Ν. Βοιωτίας Ονοματεπώνυμο Βαθμός Ειδικότητα Κλιμάκιο 

Κ.Υ. Αλιάτρου Χαμπίπης Κων/νος Επιμ. Α Οδοντίατρος 8 ώρες/εβδομάδα 

(Από τον Οργανισμό Περίθαλψης 
Ασφαλισμένων του Δημοσίου) 


( 8 ) 

Στην οικ. 6250/13.5.2003 ΚΥΑ του Υπουργού Οικονο¬ 
μίας και Οικονομικών και Υφυπουργού Υγείας και Πρόνοι¬ 
ας που εκδόθηκε σύμφωνα με τις κείμενες διατάξεις,δη¬ 
μοσιεύθηκε στο ΦΕΚ 586/13.5.2003 (Τεύχος Β’) και αφο¬ 
ρά την ανάθεση καθηκόντων ελεγκτή των παροχών 
περίθαλψης στους ασφαλισμένουςτου Δημοσίου, σε ια- 

τρούς και οδοντιάτρους του ΕΣΥ και ασφαλιστικών φορέ¬ 
ων, διορθώνονται στη σελ. 8031 τα κάτωθι εσφαλμένα 
αναγραφέντα: 

Ν. Σερρών Ονοματεπώνυμο Βαθμός Ειδικότητα Κλιμάκιο 
Κ.Υ. Ροδόπολης Πούγιου Μαρία Επιμ. Β' 4ώρες/εβδομάδα 

Κ.Υ. Ροδολίβους Φαβούλας Αριστείδης Επιμ. Α' 4 ώρες/ εβδομάδα 


στα ορθά: 

Ν. Σερρών Ονοματεπώνυμο Βαθμός Ειδικότητα Κλιμάκιο 
Κ.Υ. Ροδόπολης Πούλιου Μαρία Επιμ. Β’ 4 ώρες/εβδομάδα 

Κ.Υ. Ροδολίβους Φασούλας Αριστείδης Επιμ. Α’ 4 ώρες/ εβδομάδα 

(Από τον Οργανισμό Περίθαλψης 
Ασφαλισμένων του Δημοσίου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




